Ka hona, kamehla ke tloaelo e ntle ho boloka nalane ea patlo e le tlase haholo kamoo ho ka khonehang. Kajeno, re tla bua ka mokhoa oa ho hlakola litlhahiso tsa patlo ea Instagram le nalane Fa dilo di sukaganye, di dintsi mo di sa kgoneng go nna sentle. Sekai ke tsone dikoloi mo ditseleng bogolo jang mo mosong fa go iwa tirong. Malatsi a mangwe di nna dintsi mo di sa kgoneng go tsamaya sentle, di tseye lobaka di eme golo go le gongwe fela, le go suta di sa sute, mme Setswana se re di sukaganye. Batho le bone fela jalo ba kgona go sukagana. Bana ba ka nna bantsi mo lwapeng mme ntlo e ba nnang mo go yone, e se ya sepe. E re maitseboa go robalwa, ba tlhatlagane le dilwana mo tlung, go sukagane. Lefoko le lengwe le le ka dirisiwang boemong jwa sukagana ke 'pitlagana' le Thanodi e le tlhalosang e re ke go atamelana thata, mme ga ke dumalane nayo. Fela jaaka fa ba sukaganye, batho fa ba pitlaganye ba a bo ba le bantsi mo ba sa kgoneng go nna sentle. Re setse re bonye sekai ka bana ba ba leng bantsi mo lwapeng mme ntlo ya bone yone e le potlana.